Document ID: 32005L0091

KOMISIJOS DIREKTYVA 2005/91/EB
2005 m. gruodžio 16 d.
iš dalies keičianti Direktyvą 2003/90/EB, nustatančią Tarybos direktyvos 2002/53/EB 7 straipsnio dėl būtiniausiai tikrintinų tam tikrų žemės ūkio augalų veislių požymių ir minimalių tikrinimo reikalavimų įgyvendinimo priemones
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. birželio 13 d. Tarybos direktyvą 2002/53/EB dėl bendrojo žemės ūkio augalų veislių katalogo (1), ypač į jos 7 straipsnio 2 dalies a ir b punktus,
kadangi:
(1)
Komisijos direktyva 2003/90/EB (2) buvo priimta siekiant užtikrinti, kad veislės, kurias valstybės narės įtraukia į nacionalinius katalogus, atitiktų Bendrijos augalų veislių tarnybos (BAVT) toms veislėms nustatytas gaires dėl būtiniausiai tikrintinų veislių požymių ir minimalių tikrinimo reikalavimų. Kitoms veislėms pagal tos direktyvos nuostatas yra numatoma taikyti Tarptautinės naujų augalų veislių apsaugos sąjungos (TNAVAS) gaires.
(2)
Nuo to laiko BAVT išleido gaires daugeliui kitų veislių.
(3)
Direktyva 2003/90/EB turėtų būti atitinkamai iš dalies pakeista.
(4)
Šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 2003/90/EB I ir II priedai pakeičiami šios direktyvos priedu.
2 straipsnis
Iki 2006 m. balandžio 1 d. pradėtiems patikrinimams valstybės narės gali nuspręsti taikyti Direktyvos 2003/90/EB nuostatas, galiojusias iki jų pakeitimo šia direktyva.
3 straipsnis
Valstybės narės priima ir paskelbia įstatymus ir kitus teisės aktus, kurie, įsigalioję ne vėliau kaip iki 2006 m. kovo 31 d., įgyvendina šią direktyvą. Jos nedelsdamos pateikia Komisijai tų nuostatų tekstus bei tų nuostatų ir šios direktyvos koreliacijos lentelę.
Tas nuostatas jos taiko nuo 2006 m. balandžio 1 d.
Valstybės narės, tvirtindamos šias nuostatas, daro jose nuorodą į šią direktyvą, arba tokia nuoroda daroma jas oficialiai skelbiant. Valstybės narės nustato tokios nuorodos darymo tvarką.
4 straipsnis
Ši direktyva įsigalioja septintą dieną po jos paskelbimo Europos Sąjungos oficialiajame leidinyje.
5 straipsnis
Ši direktyva skirta valstybėms narėms.
Priimta Briuselyje, 2005 m. gruodžio 16 d.

Labels: 7
12
15
6